கிருஷ்ணகிரி அரசு அருங்காட்சியகம், மாவட்ட மைய நூலகம் ஆகியன இணைந்து நடத்திய 50 -ஆவது நூலக வார விழா, குழந்தைகள் தின விழாவையொட்டி ஓவியப் போட்டி நடைபெற்றன. போட்டிக்கு நூலக ஆய்வாளர் ஆனந்தி தலைமை வகித்தார். அருங்காட்சியக காப்பாட்சியர் கோவிந்தராஜ் போட்டியைத் தொடங்கி வைத்தார். 6 முதல் 8-ஆம் வகுப்பு வரையில் பயிலும் மாணவ, மாணவிகளுக்கு இயற்கைக் காட்சிகள் என்ற தலைப்பிலும், 9, 10 வகுப்பு மாணவ, மாணவிகளுக்கு நீர்வளம் காத்து, நில வளம் பெருக்குவோம் என்ற தலைப்பிலும் ஓவியப் போட்டிகள் நடைபெற்றன. இதில் பல்வேறு பள்ளிகளைச் சேர்ந்த 70 மாணவ, மாணவிகள் பங்கேற்றனர்.